b"\n_START_ARTICLE_\nGraus\n_START_SECTION_\nHist\xc3\xb2ria\n_START_PARAGRAPH_\nLes primeres dates de poblaci\xc3\xb3 de Graus es remunten al Paleol\xc3\xadtic com ho demostren les restes trobades al jaciment de \xc2\xabLas Forcas\xc2\xbb junt amb la Pe\xc3\xb1a del Morral._NEWLINE_Els musulmans conquesten la ciutat a la Batalla de Graus la primavera de 1063. Va ser un enfrontament entre les forces de Ramir I d'Arag\xc3\xb3 i les tropes musulmanes de la taifa de Saragossa d'Ahmed I ben Sulaiman al-Muktadir, que comptaven amb el suport del Regne de Castella comandats per l'Infant San\xc3\xa7. A la batalla va morir el rei Ramir I. La llegenda diu que al seu costat va participar un jove Rodrigo D\xc3\xadaz de Vivar._NEWLINE_Vint anys m\xc3\xa9s tard, el 1083, Graus va ser reconquerida per als cristians pel rei San\xc3\xa7 Ramires. _NEWLINE_Despr\xc3\xa9s de ser de nou conquistada pels cristians fou donada al monestir sobrarbense de San Victori\xc3\xa1n (San Beturian) de As\xc3\xa1n, perqu\xc3\xa8 aquest s'encarregu\xc3\xa9s de la seva reconstrucci\xc3\xb3 i repoblaci\xc3\xb3 donant per ell importants privilegis a tots aquells que poblessin Graus. _NEWLINE_Despr\xc3\xa9s el monarca Pere el Gran li va concedir a la vil\xc2\xb7la el t\xc3\xadtol de \xc2\xabMolt Noble i Molt Antiga\xc2\xbb que es conserv\xc3\xa0 fins a l'actualitat._NEWLINE_Als segles XVI i XVII gaudeix d'un gran explendor econ\xc3\xb2mic que prov\xc3\xa9 del mecenatge i la construcci\xc3\xb3 de les grans cases-palaus de la noblesa.\n_START_SECTION_\nLa Vila\n_START_PARAGRAPH_\nLa import\xc3\xa0ncia medieval de la vila de Graus ha deixat al seu interior un interessant llegat de mansions i palaus com les dels Mur, Olivan, Esmir, a m\xc3\xa9s de les que rodegen la pla\xc3\xa7a Major. En aquesta \xc3\xa8poca es va construir, tamb\xc3\xa9, el que potser \xc3\xa9s el monument m\xc3\xa9s important de la vil\xc2\xb7la, la Bas\xc3\xadlica de Santa Maria de la Penya, on actualment tamb\xc3\xa9 allotja el museu de les Icones. _NEWLINE_Destaca tamb\xc3\xa9 l'esgl\xc3\xa9sia de Sant Miquel, originalment rom\xc3\xa0nica, per\xc3\xb2 molt transformada. Al seu interior conserva una creu del Sant Crist regalada a la vila per Sant Vicen\xc3\xa7 Ferrer en el segle XV. _NEWLINE_Des de 1975 \xc3\xa9s considerada conjunt historicoart\xc3\xadstic."